Kirjoittaja Aihe: TIEDOTE (Luettu 1355 kertaa)
« : Huhtikuu 06, 2012, 03:15:34 ip »
Helsingissä aloitamme vapunvieton kokoontumalla klo 09.00 yhteiseen muistotilaisuuteen Helsingin Eläintarhaan kansalliselle Punakaartilaisten muistomerkille. Tilaisuuteen pyydetään tuomaan järjestöliput mukaan. Helsingin työväenjärjestöjen yhteinen vappumarssi kokoontuu klo 10.00 alkaen vappuaamuna Kansalaistorilla Sanomatalon ja Musiikkitalon välisellä alueella. Työväenjärjestöjen Vappumarssi lähtee klo 11.00 perinteistä reittiä (Mannerheimintie- Pohjoinen Esplanadi- Unioninkatu- Pitkäsilta ja Siltasaarenkatu). Hakaniemen torille jäävät omaan vappujuhlaansa Sosiaalidemokraattien ja Vasemmistoliiton porukat. Me muut jatkamme marssia Tokoinrantaan Helsingin Työväen Vappujuhlatoimikunnan järjestämään Työväen ja Nuorison vappujuhlaan.
Kansan äänen vappujuhla Hermannin kerholla.
Kansan äänen julkaisijajärjestöt sekä Hermannin Naiset järjestävät vappumarssin ja yhteisen Tokoin rannassa pidettävän vappujuhlan jälkeen perinteisen vappujuhlan Hermannin kerholla, os. Hämeentie 67. Juhla alkaa noin klo 13.30. Paikalle pääsee keskustasta mm. raitiovaunu nro. 6:lla, josta jäädään pois Vallilan koulun luona Vellamonkadun ja Hämeentien kulmassa. Tilaisuudessa tarjolla hyvää vappuruokaa, ohjelmaa, puheita ja kahvipöytä.
Tärkein tehtävä on nyt vapputervehdysten kerääminen Kansan äänelle
Suomessa hallitus ja eduskunta ovat sopeutuneet täysin kovan talousliberalismin toteuttajiksi. Kansan ääni on tärkein työkalumme taistelussa muutoksen puolesta kovaa EU-suuntausta vastaan. Kansan ääni käy voimakasta kampanjaa globaalin talous- ja yhteiskuntakriisin paljastamiseksi ja muutoksen saamiseksi nykyiseen yhteiskuntapolitiikkaan. Siksi tärkein lähipäivien tehtävämme onkin vapputervehdysten kerääminen Kansan äänelle. Tämän avulla teemme lehteämme ja tavoitteitamme tunnetuksi ja hankimme rahaa toimitustyöhön. Pankaamme "hihat heilumaan" ja varmistakaamme oma sekä läheisten tovereittemme tervehdys Kansan ääneen. Tervehdykset palautetaan 18.04.2012 mennessä vaihtoehtoisesti Reijo KataÂ¬jarannalle (os. Sunilantie 10 D, 00720 Helsinki; r.katajaranta@kolumbus.fi), Tarja Männikölle (os. Vellamonkatu 6 A1, 00550 Helsinki; tarja.mannikko@pp.inet.fi), Antti Siika-aholle (os. Hallituskatu 22 C 45, 33200 Tampere; antti.siikaaho@gmail.com) tai Kansan äänen postilokeroon os. PL 780, 00101 Helsinki.
Henkilötervehdyksen hinta on 2 euroa, järjestötervehdyksen 10 euroa ja tekstitervehdyksen (laatikkoterv.) 10 euroa.. Tervehdykset maksetaan tilille Op FI0855411420027966 ja ilmoittakaa maksaessanne maksajan yhteystiedot.
Vapusta lisää Kansan äänen 23.4.-12 ilmestyvässä vappunumerossa
Vapputapahtumia tullaan järjestämään Helsingin lisäksi mm. Hämeenlinnassa, Tampereella, Kuopiossa, Turussa ja Porvoossa. Näistä kuten muistakin vapunviettoon liittyvistä kysymyksistä saamme tietoa Kansan äänen vappunumerossa.
Seuraava Kansan ääni
(2/12) ilmestyy 23.4.-12.
Seuraava Kansan äänen numero 2/2012 ilmestyy maanantaina 23.4.-12. Kirjoitukset ja muu materiaali lehdelle tulee toimittaa viimeistään 16.4.2012. Pidempien artikkelien osalta ottakaa etukäteen yhteyttä päätoimittajaan Antti Siika-ahoon (040 8335360, antti.siikaaho@gmail.com). Dead line aika kirjoituksille 16.4.-12.
Kirpputorille Valtterille
Pidämme seuraavan kerran kirpputoria viikonloppuna 14.-15.4.2012. Pöydän numero on 883. Toivomme kirpputorille tavaralahjoituksia Kansan äänen ystäviltä ja järjestötovereilta.
Tarvitsemme uutta hyväkuntoista tavaraa. Tavaran tulee olla puhdasta ja ehjää. Talouden pienkoneet, astiat, radiot, kamerat, kahvinkeittimet yms. menevät hyvin kaupaksi. Jos sinulla on käyttökelpoista tavaraa, jota et enää itse tarvitse, pistä se kierrätykseen ja lahjoita kirpputorillemme. Lahjoituksista pyydämme ottamaan etukäteen yhteyttä joko Tarja Männikköön p. 050 432 0777 tai Esko Auervuolteeseen p. 040-707 3576 tai tavaran voi tuoda suoraan myyntipöydälle heti aamusta. Olemme paikalla lauantaiaamuna klo 7.30 ja sunnuntaina klo 8.30.
EU:n Vastaisen Kansanrintaman puheenjohtaja